b'\n_START_ARTICLE_\nKamniti most, \xc5\xa0kofja Loka\n_START_SECTION_\nZgodovina\n_START_PARAGRAPH_\nObmo\xc4\x8dje je bilo v srednjem veku fevdalna posest freisin\xc5\xa1kih \xc5\xa1kofov, v tem \xc4\x8dasu v mestu \xc5\xa1e ni bilo nobenega prehoda \xc4\x8dez reko. Ljudi so prek nje vozili brodarji. Most je dal zgraditi takratni freisin\xc5\xa1ki \xc5\xa1kof Leopold, po izro\xc4\x8dilu je povzro\xc4\x8dil precej negodovanja med tla\xc4\x8dani, saj so ga morali zgraditi oni, po tistem pa pla\xc4\x8devati \xc5\xa1e mostnino. Predstavljal je del mestnega obrambnega sistema pri severnih vratih v obzidju, ob njem je bil obrambni stolp. \xc5\xa0kof je ob kasnej\xc5\xa1em obisku pre\xc4\x8dkal most, ko se mu je med nevihto konj spla\xc5\xa1il in skupaj z jezdecem padel v naraslo reko, kjer je \xc5\xa1kof utonil. V izvirni podobi ga prikazujejo med drugim Valvasorjeve upodobitve iz 17. stoletja._NEWLINE_Po izgradnji \xc5\xbeelezni\xc5\xa1ke postaje na Trati v drugi polovici 19. stoletja se je promet \xc4\x8dez most zelo pove\xc4\x8dal, saj je bil edini zanesljiv prehod \xc4\x8dez reko. Ob\xc4\x8dina je izdala razpis, na katerem je dobil nalogo raz\xc5\xa1iritve posestnik in gradbeni podjetnik Anton Lon\xc4\x8dari\xc4\x8d, na\xc4\x8drte pa je izdelal in\xc5\xbeenir Anton \xc5\xbdu\xc5\xbeek. Kljub denarnim te\xc5\xbeavam in zapletom pri pripravljalnih delih je bila raz\xc5\xa1iritev kon\xc4\x8dana leta 1888, po ceni 3300 goldinarjev. Takrat je bil most poimenovan po avstrijskem cesarju Francu Jo\xc5\xbeefu, kasneje, leta 1892 pa je bil s prostovoljnimi darovi krajanov postavljen \xc5\xa1e kip. Leta 1901 so lesene hodnike za pe\xc5\xa1ce zabetonirali._NEWLINE_Med prvo in drugo svetovno vojno most ni bil po\xc5\xa1kodovan, tako da je ohranil staro zasnovo. Leta 1974 so mu dodali \xc5\xbeelezobetonsko vozno plo\xc5\xa1\xc4\x8do in obnovili plo\xc4\x8dnike.'